|  |  |  |
| --- | --- | --- |
|  |  |  |
| VÕRU VALLAVALITSUS |
|  |  |

Keskkonnaamet

Maa- ja Ruumiamet

Päästeamet Lõuna päästekeskus

Transpordiamet

 Meie 14.08.2025 nr 7-1/2337

Detailplaneeringu avalik väljapanek

Tuginedes planeerimisseaduse § 135 lõikele 6 teavitame, et Kose alevikus Kose tee 11 // Luigemäe katastriüksuse detailplaneeringu avalik väljapanek toimub ajavahemikus 02.09. – 16.09.2025.

Planeeringuala asub Pappjärve ning Võru-Verijärve tee vahelisel alal, Kose tee 11 // Luigemäe (tunnus 91804:003:0434), Kose tee 11a (tunnus 91701:001:1228), 66 Võru-Verijärve tee (tunnus 91701:001:0965), 66 Võru-Verijärve tee L9 (tunnus 91804:003:0435) ning osaliselt 66 Võru-Verijärve tee L1 (tunnus 91804:003:2380) ning 25161 Kose-Käbli tee (tunnus 91804:003:2760) maaüksustel. Planeeringuala pindala on ca 1,7 ha.

Detailplaneeringuga soovitakse anda ehitusõigus uue kauplushoone ja seda ümbritseva transpordiala ehitamiseks. Detailplaneering koostatakse kooskõlas kehtiva Võru valla üldplaneeringuga.

Arvestades kavandatud tegevuse mahtu ei saa eeldada detailplaneeringu elluviimisel ja hoonete ning rajatiste sihipärase kasutamisega seonduvat olulist keskkonnamõju. Keskkonnamõju strateegilise hindamise algatamise kaalumisel on arvestatud, et taotluses märgitud detailplaneeringu ala ei asu Natura 2000 alal ja planeeringuga ei kaasne keskkonnamõju hindamise ja keskkonnajuhtimissüsteemi seaduse §-s 6 nimetatud olulise keskkonnamõjuga tegevusi.

Detailplaneeringu materjalidega saab tutvuda Võru valla veebilehel: [https://www.voruvald.ee/detailplaneeringud#kose-tee-11-luige](https://www.voruvald.ee/detailplaneeringud%23kose-tee-11-luige) . Avaliku väljapaneku jooksul saab paberkandjal detailplaneeringu ja selle lisadega tutvuda tööaegadel Võru vallavalitsuse ruumis 209. Kirjalikud ettepanekud ja arvamused detailplaneeringu kohta tuleb esitada Võru vallavalitsusele hiljemalt 17.09.2025 vald@voruvald.ee või Võrumõisa tee 4a, Võru linn.

Lugupidamisega

(allkirjastatud digitaalselt)

Triinu Jürisaar

planeeringuspetsialist

5696 5750 triinu.jurisaar@voruvald.ee